สมเด็จพระเจ้าลูกเธอ พระมหาธรรมราชา

สมเด็จพระเจ้าลูกเธอ พระมหาธรรมราชา (?–?) เป็นเชื้อพระวงศ์ในสมัยกรุงศรีอยุธยา ที่ในพระราชพงศาวดารกรุงศรีอยุธยา ฉบับพระจักรพรรดิพงศ์ (จาด) ระบุว่าอาจจะเป็นพระราชโอรสในสมเด็จพระนเรศวรมหาราช เนื่องจากพระราชพงศาวดารฉบับนี้ระบุว่าสมเด็จพระนเรศวรมหาราชและสมเด็จพระเอกาทศรถ โปรดเกล้าฯ ให้สมเด็จพระเจ้าลูกเธอ พระมหาธรรมราชา เป็นแม่ทัพใหญ่ไปปราบพระยาออน โดยยกไปทางโพธิสัตว์พร้อมกับพระยาธรรมาธิบดี พระยาสวรรคโลก พระยากำแพงเพชร พระยาสุโขทัย พระยาพันธารา พร้อมด้วยช้าง 50 ช้าง, ม้า 100 ตัว, ทหาร 10,000 คน กระทั่งโจมตีทัพพระยาออนจนแตกพ่ายไป จากนั้นจึงเสด็จกลับมาทางพระนครหลวง เข้าเฝ้าสมเด็จพระเจ้าอยู่หัวทั้ง 2 พระองค์ใครว่าสมเด็จพระนเรศไม่มีพระราชโอรส! สอบหลักฐาน-พงศาวดาร อาจมีถึง 2 พระองค์?

สอดคล้องกับในพระราชพงศาวดารกรุงเก่า ฉบับหลวงประเสริฐ ที่ระบุเหตุการณ์ พระเจ้าฝ่ายหน้ายกทัพไปตีกรุงกัมพูชา ใน จุลศักราช 965 ปีเถาะ เบญจศก ซึ่งตรงกับปี 2146 อันตรงกับปลายรัชสมัยสมเด็จพระนเรศวรมหาราช แต่หลังจากนั้นก็ไม่ปรากฏพระนามของพระองค์อีก

 อ้างอิง 

หมวดหมู่:ราชวงศ์สุโขทัย
หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังไม่ทราบปีที่เสียชีวิต